sukhrobnurali/uzbek-legal-corpus huggingface dataset:
“OʻZBEKISTON RESPUBLIKASIDA IShLAB ChIQARILMAYDIGAN, ChETDAN OLIB KELINADIGAN TEXNOLOGIYA ASBOB-USKUNALARI, EHTIYOT QISMLAR, MATERIALLAR VA KOMPONENTLARNI MAHALLIYLAShTIRILADIGAN MAHSULOTNI IShLAB ChIQARIShDA TEXNOLOGIYA JARAYoNIDA FOYDALANILADIGAN TOIFAGA KIRITISh TOʻGʻRISIDA XULOSALAR BERISh TARTIBI HAQIDAGI NIZOMNI TASDIQLASh TOʻGʻRISIDA”GI QAROR, ShUNINGDEK UNGA OʻZGARTIRIShLARNI OʻZ KUChINI YOʻQOTGAN DEB TOPISh HAQIDA
(resolution, 2010-10-18)

Oʻzbekiston Respublikasi Vazirlar Mahkamasining 2010-yil 21-iyuldagi 154-sonli “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini shakllantirish mexanizmini takomillashtirish va amalga oshirish boʻyicha qoʻshimcha chora-tadbirlar toʻgʻrisida”gi Qarorining (Oʻzbekiston Respublikasi qonun hujjatlari toʻplami, 2010-y., 28-29-son, 235-modda) 5-bandiga muvofiq, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Moliya vazirligi, Davlat bojxona qoʻmitasi va Davlat soliq qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Tashqi iqtisodiy aloqalar agentligi, Iqtisodiyot vazirligi, Moliya vazirligi, Davlat bojxona qoʻmitasi, Davlat soliq qoʻmitasining 2004-yil 6-fevraldagi EG-01/12-368, 19, 29, 01-02/8-11, 2004-18-son “Oʻzbekiston Respublikasida ishlab chiqarilmaydigan, chetdan olib kelinadigan texnologiya asbob-uskunalari, ehtiyot qismlar, materiallar va komponentlarni mahalliylashtiriladigan mahsulotni ishlab chiqarishda texnologiya jarayonida foydalaniladigan toifaga kiritish toʻgʻrisida xulosalar berish tartibi haqidagi nizomni tasdiqlash toʻgʻrisida”gi qarori (roʻyxat raqami 1311, 2004-yil 16-fevral) (Oʻzbekiston Respublikasi qonun hujjatlari toʻplami, 2004-yil, 7-son, 84-modda); Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Moliya vazirligi, Davlat bojxona qoʻmitasi, Davlat soliq qoʻmitasining 2006-yil 25-iyuldagi EG-01/10-4090, 4, 68, 01-02/68-14, 2006-33 son “Oʻzbekiston Respublikasida ishlab chiqarilmaydigan, chetdan olib kelinadigan texnologiya asbob-uskunalari, ehtiyot qismlar, materiallar va komponentlarni mahalliylashtiriladigan mahsulotni ishlab chiqarishda texnologiya jarayonida foydalaniladigan toifaga kiritish toʻgʻrisida xulosalar berish tartibi haqidagi nizomni tasdiqlash toʻgʻrisidagi qarorga oʻzgartirishlar kiritish haqida”gi qarori (roʻyxat raqami 1311-1, 2006-yil 26-iyul) (Oʻzbekiston Respublikasi qonun hujjatlari toʻplami, 2006-yil, 30-son, 307-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YuRIDIK ShAXS MAQOMI BERILADIGAN BUDJET TAShKILOTLARI TOʻGʻRISIDAGI BUYRUQNI OʻZ KUChINI YOʻQOTGAN DEB TOPISh HAQIDA
(order, 2010-10-14)

Oʻzbekiston Respublikasi Prezidentining 2007-yil 29-martdagi PQ–609-son “Umumtaʼlim maktablarining namunaviy shtatlarini tartibga solish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2007-yil, 14-son, 136-modda), 2007-yil 2-oktabrdagi PQ–700-son “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida”gi qarorlari (Oʻzbekiston Respublikasi qonun hujjatlari toʻplami, 2007-yil, 40-son, 413-modda) va Oʻzbekiston Respublikasi Vazirlar Mahkamasining 2009-yil 18-maydagi 139-son “Xalq taʼlimi muassasalari xarajatlarini moliyalashtirish mexanizmini yanada takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-yil, 46-son, 504-modda) muvofiq Oʻzbekiston Respublikasi Moliya vazirligi, Xalq taʼlimi vazirligi va Sogʻliqni saqlash vazirligi qaror qiladilar: 1. Oʻzbekiston Respublikasi Moliya vazirligi, Xalq taʼlimi vazirligi va Sogʻliqni saqlash vazirligi tomonidan 1999-yil 17-dekabrda 236, 210 va 737-son bilan tasdiqlangan Yuridik shaxs maqomi beriladigan budjet tashkilotlari toʻgʻrisidagi buyruq (roʻyxat raqami 861, 1999-yil 28-dekabr) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YuRIDIK VA JISMONIY ShAXSLARNING SANOAT MULKI OBYEKTLARIDAN FOYDALANGANLIKLARI UChUN DAROMAD (FOYDA) SOLIGʻIDAN OZOD QILISh VA DAROMAD (FOYDA) SOLIGʻI MIQDORINI ANIQLASh TARTIBI TOʻGʻRISIDAGI YOʻRIQNOMANI, ShUNINGDEK UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(resolution, 2010-10-14)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (I)-son) va Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) 7-moddasiga muvofiq Oʻzbekiston Respublikasi Moliya vazirligi, Davlat soliq qoʻmitasi va Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi, Davlat soliq qoʻmitasi va Fan va texnika davlat qoʻmitasi tomonidan 1998-yil 1-iyulda 36, 98-93, NT-4-13/620-son bilan tasdiqlangan Yuridik va jismoniy shaxslarning sanoat mulki obyektlaridan foydalanganliklari uchun daromad (foyda) soligʻidan ozod qilish va daromad (foyda) soligʻi miqdorini aniqlash tartibi toʻgʻrisida yoʻriqnoma (1998-yil 10-avgust, roʻyxat raqami 471); Oʻzbekiston Respublikasi Moliya vazirligi, Davlat soliq qoʻmitasi va Fan va texnika davlat qoʻmitasi tomonidan 2000-yil 3-fevralda EG/04-01-02/55, 99-111, NT-04-son bilan tasdiqlangan Oʻzbekiston Respublikasi Adliya vazirligida 1998-yil 10-avgustda 471-son bilan roʻyxatdan oʻtkazilgan Yuridik va jismoniy shaxslarning sanoat mulki obyektlaridan foydalanganliklari uchun daromad (foyda) soligʻidan ozod qilish va daromad (foyda) soligʻi miqdorini aniqlash tartibi toʻgʻrisida yoʻriqnomaga 1-son oʻzgartirishlar va qoʻshimchalar (2000-yil 23-fevral, roʻyxat raqami 471-1) (Oʻzbekiston Respublikasi vazirliklari, davlat qoʻmitalari va idoralari meʼyoriy hujjatlari axborotnomasi, 2000-y., 4-son); Oʻzbekiston Respublikasi Moliya vazirligi, Davlat soliq qoʻmitasi va Fan va texnika davlat qoʻmitasi tomonidan 2000-yil 9-martda 17-09/174, 2000-36, NT-04-13/252-son bilan tasdiqlangan Oʻzbekiston Respublikasi Adliya vazirligida 1998-yil 10-avgustda 471-son bilan roʻyxatdan oʻtkazilgan Yuridik va jismoniy shaxslarning sanoat mulki obyektlaridan foydalanganliklari uchun daromad (foyda) soligʻidan ozod qilish va daromad (foyda) soligʻi miqdorini aniqlash tartibi toʻgʻrisida yoʻriqnomaga 2-son oʻzgartirishlar (2000-yil 23-fevraldagi 471-1-son oʻzgartirishlar va qoʻshimchalar bilan) (2000-yil 13-aprel, roʻyxat raqami 471-2) (Oʻzbekiston Respublikasi vazirliklari, davlat qoʻmitalari va idoralari meʼyoriy hujjatlari axborotnomasi, 2000-y., 7-son); 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI MOLIYA VAZIRLIGI, DAVLAT SOLIQ QOʻMITASI VA MARKAZIY BANKINING AYRIM NORMATIV-HUQUQIY HUJJATLARINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2010-10-13)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (I)-son) va Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) 7-moddasiga muvofiq Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi, Davlat soliq qoʻmitasi va Markaziy bankining 1998-yil 3-iyundagi 04-01-02/386, 98-75, 76-V-son “Qimmatli qogʻozlar bilan bogʻliq boʻlgan operatsiyalarni soliqqa tortish tartibi toʻgʻrisida”gi tushuntirishi (roʻyxat raqami 449, 1998-yil 30-iyun); Oʻzbekiston Respublikasi Moliya vazirligi, Davlat soliq qoʻmitasi va Markaziy banki Boshqaruvining 2007-yil 25-iyundagi 68, 2007-38, 291-V-son “Tijorat banklari, kredit uyushmalari va mikrokredit tashkilotlari tomonidan budjetga soliqlarni hisoblash va toʻlash tartibi toʻgʻrisidagi nizomni tasdiqlash haqida”gi qarori (roʻyxat raqami 1701, 2007-yil 9-avgust) (Oʻzbekiston Respublikasi qonun hujjatlari toʻplami, 2007-y., 31-32-son, 339-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
QIMMATBAHO METALLAR, BARChA TURDAGI QIMMATBAHO TOShLAR VA VALYUTA BOYLIKLARI SAQLANIShI TAʼMINLANMAGANLIGI VA ULARDAN OQILONA FOYDALANILMAGANLIGI UChUN MODDIY JAVOBGARLIK ChORALARINI QOʻLLASh TARTIBI TOʻGʻRISIDAGI YOʻRIQNOMANI OʻZ KUChINI YOʻQOTGAN DEB TOPISh HAQIDA
(resolution, 2010-10-13)

Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1.Oʻzbekiston Respublikasi Moliya vazirligi va Davlat soliq qoʻmitasi tomonidan 1995-yil 12-iyuldagi 55-son bilan tasdiqlangan Qimmatbaho metallar, barcha turdagi qimmatbaho toshlar va valyuta boyliklari saqlanishi taʼminlanmaganligi va ulardan oqilona foydalanilmaganligi uchun moddiy javobgarlik choralarini qoʻllash tartibi toʻgʻrisidagi yoʻriqnoma (roʻyxat raqami 161, 1995-yil 20-iyul) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2010-10-11)

Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” va 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, shuningdek, Oʻzbekiston Respublikasi Moliya vazirligi va Davlat soliq qoʻmitasining 2010-yil 28-sentabrdagi MM/04-01-32-14/910 va 13/1-13961-son xatini inobatga olgan holda, buyuraman: 1. Oʻzbekiston Respublikasi Moliya vazirligi va Davlat soliq qoʻmitasining 2004-yil 13-iyuldagi 94, 2004-46-son “2004-2009-yillarda maktab taʼlimini rivojlantirish Dasturini moliyalash uchun yoʻnaltirilayotgan mablagʻlarni soliq solish bazasidan kamaytirish yuzasidan xoʻjalik yurituvchi subyektlar uchun daromad (foyda) soligʻi boʻyicha imtiyozlarni qoʻllash tartibi toʻgʻrisida nizomni tasdiqlash haqida”gi qarori (roʻyxat raqami 1387, 2004-yil 21-iyul) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilsin va bu haqda Davlat reyestriga tegishli yozuv kiritilsin. 2. Oʻzbekiston Respublikasi Moliya vazirligi va Davlat soliq qoʻmitasi ushbu hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) ushbu normativ-huquqiy hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (S. Nuriyev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
Oʻzbekiston Respublikasining Islom taraqqiyot bankining obuna kapitalidagi qoʻshimcha aksiyalarga obuna boʻlishi toʻgʻrisida
(resolution, 2010-10-08)

Islom taraqqiyot banki bilan hamkorlikni kengaytirish, shuningdek, bankning ustav kapitalidagi Oʻzbekiston Respublikasining ulushini oshirish munosabati bilan saqlab qolish maqsadida: 1. Islom Taraqqiyot Banki (ITB) Boshqaruvchilar Kengashi tomonidan ITBning obuna kapitalini 8,1 mlrd. Islom dinoridan 16,0 mlrd. Islom dinoriga oshirish va ITBga aʼzo mamlakatlarning ITB obuna kapitalidagi ulushini saqlab qolish maqsadida qoʻshimcha aksiyalarga obuna boʻlishini tashkil etish toʻgʻrisida qaror qabul qilinganligi maʼlumot uchun qabul qilinsin. 2. Oʻzbekiston Respublikasi Moliya vazirligi va Tashqi iqtisodiy aloqalar, investitsiyalar va savdo vazirligining Oʻzbekiston Respublikasi tomonidan Islom Taraqqiyot Bankining (ITB) qoʻshimcha 230 ta aksiyasini sotib olish toʻgʻrisidagi taklifi maʼqullansin, shu jumladan: Har bir aksiyaning nominal qiymati 10 000,00 Islom dinori boʻlgan ITB kapitalining ikkinchi umumiy oʻsishidan 15 ta aksiya; Har bir aksiyaning nominal qiymati 10 000,00 Islom dinori boʻlgan ITB kapitalining toʻrtinchi umumiy oʻsishidan 215 ta aksiya. 3. Islom taraqqiyot bankining (ITB) imzolangan kapitaliga ITB kapitalining ikkinchi umumiy oʻsishidan 15 ta aksiya boʻyicha Oʻzbekiston Respublikasi badallarini toʻlash jadvali ilovaga muvofiq tasdiqlansin. 4. Belgilansinki, Islom Taraqqiyot Bankining (ITB) imzolangan kapitaliga ITB kapitalining toʻrtinchi umumiy oʻsishidan 215 ta ITB aksiyalari boʻyicha Oʻzbekiston Respublikasi badallarini toʻlash ITBdan tegishli soʻrovlar kelib tushgan holda belgilangan tartibda amalga oshiriladi. 5. Oʻzbekiston Respublikasi Moliya vazirligi Oʻzbekiston Respublikasi davlat budjetidan Islom Taraqqiyot Bankining (ITB) qoʻshimcha sotib olinadigan Aksiyalar boʻyicha obuna kapitaliga badallar toʻlanishini belgilangan tartibda taʼminlasin. 6. Mazkur Nizomning ijrosini nazorat qilish Oʻzbekiston Respublikasi bosh vazirining birinchi oʻrinbosari R.S. Azimov zimmasiga yuklansin.
“NAQD QIMMATLI QOGʻOZLARNI YOʻQ QILISH BOʻYICHA YOʻRIQNOMANI TASDIQLASH TOʻGʻRISIDA”GI BUYRUQQA OʻZGARTIRISHLAR KIRITISH HAQIDA
(order, 2025-07-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2002-yil 13-martdagi 2002-03-son “Naqd qimmatli qogʻozlarni yoʻq qilish boʻyicha Yoʻriqnomani tasdiqlash toʻgʻrisida”gi buyrugʻiga (roʻyxat raqami 1125, 2002-yil 15-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002 y, 7-son) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
2010—2020 YILLARDA NOMODDIY MADANIY MEROS OBʼEKTLARINI MUHOFAZA QILISh, ASRASh, TARGʻIB QILISh VA ULARDAN FOYDALANISh DAVLAT DASTURINI TASDIQLASh TOʻGʻRISIDA
(resolution, 2017-09-18)

“Madaniy meros obyektlarini muhofaza qilish va ulardan foydalanish toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. 2010—2020-yillarda nomoddiy madaniy meros obyektlarini muhofaza qilish, asrash, targʻib qilish va ulardan foydalanish Davlat dasturi (keyingi oʻrinlarda Davlat dasturi) 1-ilovaga; Davlat dasturini amalga oshirish boʻyicha Ishchi guruh tarkibi 2-ilovaga* muvofiq tasdiqlansin. 2. Oʻzbekiston Respublikasi Madaniyat va sport ishlari vazirligi Davlat dasturini amalga oshirish boʻyicha asosiy ijrochi sifatida belgilanib, unga: Davlat dasturi monitoringini yuritish; muntazam ravishda har bir yil yakunida amalga oshirilgan ishlar boʻyicha Vazirlar Mahkamasiga hisobotlarni taqdim etish; Respublika xalq ijodiyoti va madaniy-maʼrifiy ishlar ilmiy-metodik markazining moddiy-texnika bazasini mustahkamlash; Oʻzbekiston Respublikasining nomoddiy madaniy merosni muhofaza qilish borasida har olti yilda YuNESKOga taqdim etiladigan hisobotlarini tayyorlash vazifalari yuklansin. 3. Belgilansinki, Davlat dasturini moliyalashtirish bilan bogʻliq xarajatlar Davlat budjetidan ajratilgan mablagʻlar doirasida, shuningdek, homiylar mablagʻlari va budjetdan tashqari boshqa mablagʻlar hisobidan amalga oshiriladi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Aripov zimmasiga yuklansin.
MONOPOLIYAGA QARShI DAVLAT ORGANI QAYTA TAShKIL ETILIShI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh TOʻGʻRISIDA
(law, 2022-09-09)

“2681 -modda. Monopoliyadan chiqarish va raqobatni rivojlantirish organlari
Monopoliyadan chiqarish va raqobatni rivojlantirish organlariga ushbu Kodeksning 178, 1781 va 2151-moddalarida nazarda tutilgan maʼmuriy huquqbuzarliklar toʻgʻrisidagi ishlar taalluqlidir. Ushbu moddaning birinchi qismida koʻrsatilgan organlar nomidan maʼmuriy huquqbuzarliklar toʻgʻrisidagi ishlarni koʻrib chiqish va jarima solish tariqasida maʼmuriy jazo chorasini qoʻllashga quyidagilar haqlidir: Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining raisi va uning oʻrinbosarlari — eng kam ish haqining oʻn baravarigacha miqdorda; monopoliyadan chiqarish va raqobatni rivojlantirish hududiy organlarining rahbarlari va ularning oʻrinbosarlari — eng kam ish haqining yetti baravarigacha miqdorda jarima solishga”. 2-modda. Oʻzbekiston Respublikasining 1996-yil 26-aprelda qabul qilingan “Isteʼmolchilarning huquqlarini himoya qilish toʻgʻrisida”gi 221-I-sonli Qonuniga (Oʻzbekiston Respublikasi Oliy Majlisining Axborotnomasi, 1996-yil, № 5-6, 59-modda; 2002-yil, № 4-5, 74-modda; 2003-yil, № 5, 67-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 413-modda; 2006-yil, № 10, 536-modda; 2008-yil, № 4, 183-modda) quyidagi oʻzgartishlar kiritilsin: 1) 23-moddaning uchinchi qismidagi “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” degan soʻzlar “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin; 2) 25-moddaning nomi va birinchi xatboshisidagi “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” degan soʻzlar “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin; 3) 27-modda ikkinchi qismining birinchi xatboshisidagi “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” degan soʻzlar “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi” degan soʻzlar bilan almashtirilsin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
IKKILAMChI XOM AShYo TAYYORLASh OMBORXONALARI, BAZA VA PUNKTLARI XODIMLARI UChUN MEHNATNI MUHOFAZA QILISh QOIDALARIGA OʻZGARTIRIShLAR KIRITISh HAQIDA
(order, 2010-10-05)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 2001-y., 1-2-son, 8-modda) hamda Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi qaroriga (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2009-yil 30-apreldagi 18/B-1-son buyrugʻi (roʻyxat raqami 1966, 2009-yil 11-iyun) (Oʻzbekiston Respublikasi qonun hujjatlari toʻplami, 2009-y., 24-son, 279-modda) bilan tasdiqlangan Ikkilamchi xomashyo tayyorlash omborxonalari, baza va punktlari xodimlari uchun mehnatni muhofaza qilish qoidalariga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 11-bandning uchinchi xatboshisi quyidagi tahrirda bayon etilsin: “Oʻn sakkiz yoshdan kichik shaxslarning mehnati qoʻllanishi taqiqlanadigan noqulay mehnat sharoitlari ishlari roʻyxatiga (roʻyxat raqami 1990, 2009-yil 29-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 355-modda) muvofiq oʻn sakkiz yoshga toʻlmagan shaxslar zararli va noqulay mehnat sharoiti mavjud ishlarga qabul qilinmasligi”. 2. 99-banddagi “Sanoatkontexnazorat” degan soʻz “Sanoatgeokontexnazorat” degan soʻz bilan almashtirilsin. 3. Mazkur buyruq Oʻzbekiston Kasaba uyushmalari Federatsiyasi Kengashi, “Sanoatgeokontexnazorat” davlat inspeksiyasi va “Toshkent rangli metall parchalari va rezgi-chiqitlari tayyorlash va qayta ishlash zavodi” OAJ bilan kelishilgan.
SOGʻLIQNI SAQLASh MUASSASALARI VA KORXONALARINING OShXONALARI XODIMLARI UChUN MEHNATNI MUHOFAZA QILISh QOIDALARINING 7-BANDIGA OʻZGARTIRISh KIRITISh HAQIDA
(order, 2010-10-05)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 2001-y., 1-2-son, 8-modda) hamda Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi qaroriga (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2009-yil 16-martdagi 13/B-son buyrugʻi (roʻyxat raqami 1940, 2009-yil 16-aprel) (Oʻzbekiston Respublikasi qonun hujjatlari toʻplami, 2009-y., 16-son, 205-modda) bilan tasdiqlangan Sogʻliqni saqlash muassasalari va korxonalarining oshxonalari xodimlari uchun mehnatni muhofaza qilish qoidalarining 7-bandi quyidagi tahrirda bayon etilsin: “7. Oʻn sakkiz yoshdan kichik shaxslarning mehnati qoʻllanishi taqiqlanadigan noqulay mehnat sharoitlari ishlari roʻyxatiga (roʻyxat raqami 1990, 2009-yil 29-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 355-modda) muvofiq oʻn sakkiz yoshga toʻlmagan shaxslar zararli va noqulay mehnat sharoiti mavjud ishlarga qabul qilinmasligi lozim”. 2. Mazkur buyruq Oʻzbekiston Respublikasi Sogʻliqni saqlash vazirligi, “Oʻzdavenergonazorat” inspeksiyasi va Oʻzbekiston Kasaba uyushmalari Federatsiyasi Kengashi bilan kelishilgan. 3. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.